มีแผลถลอกที่ข้อศอกซ้ายเมื่อวันอาทิตย์ที่ 22 ค่ะ เมื่อวานวันที่ 25 เริ่มมีอาการแดงคันแล้วมีตุ่มเล็กๆขึ้น ตอนนี้วันที่ 26 ขึ้นรอบแผลแล้วค่ะ คันมากๆ มันเป็นเม็ดๆรวมๆกับเป็นผื่นเลยค่ะ ควรทำยังไงคะ
สวัสดีค่ะ ผื่นคันรอบแผลถลอกบริเวณข้อศอกดังกล่าวมานั้น อาจจะเกิดจากตุ่มคันจากผื่นผิวหนังอักเสบจากการแพ้สารสัมผัส หรือภูมิแพ้ในตนเอง หรือในแผลที่ตกสะเก็ดอาจทำให้มีอาการคันได้ คันจากการระคายเคืองจากเหงื่อหรือความอับชื้น คันจากถูกแมลงกัด เป็นต้นเบื้องต้นแนะนำการดูแลแผลถลอกให้ดีด้วย โดยถ้ายังเป็นแผลเปิด ควรใช้น้ำเกลือทางการแพทย์ทำความสะอาดแผล และปิดแผลไว้ด้วยผ้าก๊อซสะอาดหากยังมีตุ่มคันขึ้นรอบแผลมากและเป็นลุกลามไปยังบริเวณกว้าง ควรไปพบแพทย์เพื่อตรวจเพิ่มเติมอีกครั้ง